钦定古今图书集成/明伦汇编/官常典/第125卷 > 颜见远
## 钦定古今图书集成/明伦汇编/官常典/第125卷 > 颜见远

按《陋巷志宗子世表》：“三十三代见远，安成王侍郎、征
西参军、治书御史，兼中丞。子协。”

按《兖州府志》：“见远，琅邪临沂人，晋侍中含七世孙也。
为南齐御史，治书正色，立朝，有当官之称。及梁武帝
执政，乃以疾辞。齐和帝暴崩，见远恸哭而绝。梁武帝
恨之，谓朝臣曰：‘我自应天从人，何预天下人事，而颜
见远乃至于此。当世嘉其忠烈，咸称叹之’。”

按《滋阳县志》：“见远博学有志行，仕南齐为御史中丞。
及梁武帝受禅，见远发愤不食，数日而卒。”